কবি আবুবকর সিদ্দিক, তিনি আমার বিশ্ববিদ্যালয়ের শিক্ষক ছিলেন। তার কথা মনে হলেই প্রথমত রাজশাহী বিশ্ববিদ্যালয়ের পটভূমিতে এক কবি-প্রতিকৃতির কথাই মনে পড়ে যায়। ১৯৮০ সালের আগে রাজশাহী বিশ্ববিদ্যালয়ে ভর্তি হই, সেখানে অনার্স ও মাস্টার্স সম্পন্ন করি। বিশ্ববিদ্যালয়ের ছাত্র হওয়ার আগেই তার কবিতা পাঠক হিসেবে পড়েছি, কবি হিসেবে এক ধরনের আকর্ষণ থাকার কারণে পরবর্তী সময়ে তাকে আবার শিক্ষক হিসেবে পাচ্ছি, তা ছিল ভিন্নমাত্রার এক অনুভূতি। তাকে ক্লাসে পেয়েছি, তার চেয়ে অনেক সময় ঘনিষ্ঠভাবে পেয়েছি ক্লাসের বাইরে, বিভিন্ন কবিতার অনুষ্ঠান আয়োজনে, তার ক্যাম্পাসের বাসায়। পরবর্তী সময়ে রাজশাহীর বাইরে ঢাকায়ও। মূলত কবি হিসেবে তার প্রতি আমার টানটা ছিল অকম্পিত, সে কারণে তার প্রতি প্রতিকর্ষ থেকে যায়।